
Gigante Karak-teen 


Oscar Wilde 


Lokraik-lokraik, bainhira sira fila hussi escola, labarik 
sira baibain bá halimar iha Gigante nia jardim. 

Jardim ne'e luan no kapás, ho du'ut matak ne'ebé 
mamar. Iha fatin balu iha ai-funan furak hirak-ne'ebé 
haree hanessan fitun iha du'ut leten, no iha pêssego-hun 
sanulu-ressin-rua ne'ebé iha tempo primavera nakonu ho 
ai-funan cor de rosa no cor pérola, no iha tempo outono 
nakonu ho ai-fuan ne'ebé gosto loos. Manu fuik sira tuur 
iha ai-leten no sira-nia lian furak loos dala barak halo 
labarik sira pära sira-nia halimar atu rona sira. Ita 
haksolok tebes iha ne’e! - sira dehan ba malu. 

Loron ida Gigante fila fali mai. Nia bá visita ninia belun 
duruhui Cornualha nian, no nia hela ho nia belun ne'e 
durante tinan hitu. Liu tiha tinan hitu nia dehan tiha ona 


Lokraik-lokraik, bainhira sira fila husi eskola, labarik sira baibain bá 
halimar iha Jigante nia jardín. 

Jardín 1166 luan no Καράς, ho du'ut matak ne’ebe mamar. Iha fatin balu 
iha ai-funan furak hirak-ne'ebé haree hanesan fitun iha du’ut leten, no iha 
pésegu-hun sanulu-resin-rua ne'ebé iha tempu primavera nakonu ho ai- 
funan kór-de-roza no kór-pérola, no iha tempu outonu nakonu ho ai-fuan 
ne'ebé gostu loos. Manu fuik sira tuur iha ai-leten no sira-nia lian furak 
loos dala barak halo labarik sira para sira-nia halimar atu rona sira. Ita 
haksolok tebes iha ne'e! - sira dehan ba malu. 

Loron ida Jigante fila fali mai. Nia bá vizita ninia belun duruhui 
Kornualla nian, no nia hela ho nia belun ne'e durante tinan hitu. Liu tiha 


buat hotu-hotu ne'ebé nia iha atu dehan, tanba ninia 
conversa mós limitado, no nia decide atu fila fali ba ninia 
castelo. Quando nia to'o nia haree labarik sira halimar iha 
ninia jardim. 

Imi halo saida iha ne'ebá? - nia siak ho lian hirus, no 
labarik sira halai. 

- Ha'u-nia jardim rassik maka ha'u-nia jardim rassik - 
Gigante dehan. - Ema hotu-hotu bele compreende ida-ne’e, 
no ha'u sei la hussik ema seluk halimar iha ne'e, só ha'u 
rassik. Nune'e nia harii muro aas hale'u nia jardim, no 
taka aviso ne'e: 


SÉ MAK TAMA 
SEI HATÁN 
IHA JUSTIÇA 


tinan hitu nia dehan tiha ona buat hotu-hotu ne'ebé nia iha atu dehan, 
tanba ninia konversa mós limitadu, no nia deside atu fila fali ba ninia 
kastelu. Kuandu nia to'o nia haree labarik sira halimar iha ninia jardín. 

Imi halo saida iha ne'ebá? - nia siak ho lian hirus, no labarik sira halai. 

- Ha'u-nia jardín rasik maka ha’u-nia jardín rasik - Jigante dehan. - Ema 
hotu-hotu bele komprende ida-ne’e, no ha’u sei la husik ema seluk halimar 
iha ne’e, só ha'u rasik. Nune'e nia harii muru aas hale’u nia jardín, no taka 
avizu nee: 


SÉ MAK TAMA 
SEI HATÁN 
IHA JUSTISA 


SE MAL TAMA 
SEI RATAN 
MA JUSTIcA 


Nia Gigante ne'ebé karak-teen loos. 

Kassian, labarik sira agora la iha ona fatin atu halimar. 
Sira koko atu halimar iha lurón, maibé iha lurón iha rai- 
rahun barak no mós fatuk toos barak, no sira la gosta. Sira 
baibain la'o hale’u muro aas nee bainhira sira sai hussi 
escola, no sira ko'alia kona-ba jardim furak ne'ebé iha 
laran. 

Ita uluk haksolok tebes iha laran ne'ebá! - sira dehan ba 
malu. 

Depois Primavera to'o daudaun, no iha fatin hotu-hotu 
ai-funan buras no manu-liin ki'ikoan lian. Só iha Gigante 
Karak-Teen nia jardim mak sei continua Inverno nafatin. 


Nia Jigante ne'ebé karak-teen loos. 

Kasian, labarik sira agora la iha ona fatin atu halimar. Sira koko atu 
halimar iha lurón, maibé iha lurón iha rai-rahun barak no mós fatuk toos 
barak, no sira la gosta. Sira baibain la'o hale'u muru aas 1166 bainhira sira 
sai husi eskola, no sira ko'alia kona-ba jardín furak ne’ebe iha laran. 

Ita uluk haksolok tebes iha laran ne'ebá! - sira dehan ba malu. 

Depois Primavera to'o daudaun, no iha fatin hotu-hotu ai-funan buras 
no manu-liin ki'ikoan lian. Só iha Jigante Karak-Teen nia jardín mak sei 

Manu-liin sira lakohi canta iha ne'ebá tanba labarik la iha, 
no ai-hun sira haluha atu haburas ai-funan. Loron ida ai- 
funan furak ida hi'it nia ulun hamriik aas liu du'ut, maibé 
bainhira nia haree hetan aviso ne'ebá nia laran-kraik 
hanoin labarik sira, no nia hatün nia ulun no toba filafali. 
Ema ne'ebé contente maka Neve no Geada de'it. - 
Primavera haluha tiha ona jardim nee — sira dehan -, 
nune’e ita sei hela iha ne’e durante tinan tomak. Neve taka 
metin du'ut hotu ho ninia lençol mutin luan, no Geada pinta 
ai-hun sira cor ossan-mutin. Entäo sira convida Anin Hussi 
Norte atu mai hela ho sira, no nia mai. Nia falun an ho 
balada nia kulit mahar, no nia hakilar bá-mai loron tomak 
ho lian-si'ak iha jardim, no nia huu to'o hamonu chaminé 
sira. - Ida-ne’e fatin di'ak tebes - nia hatete. - Ita tem que 


kontinua Invernu nafatin. Manu-liin sira lakohi kanta iha ne'ebá tanba 
labarik la iha, no ai-hun sira haluha atu haburas ai-funan. Loron ida ai- 
funan furak ida 1111] nia ulun hamriik aas liu dwut, maibé bainhira nia 
haree hetan avizu ne'ebá nia laran-kraik hanoin labarik sira, no nia hatín 
nia ulun no toba filafali. Ema ne'ebé kontente maka Neve no Jeada de'it. - 
Primavera haluha tiha ona jardín nee - sira dehan -, nune'e ita sei hela iha 
ne'e durante tinan tomak. Neve taka metin du'ut hotu ho ninia lensól 
mutin luan, no Jeada pinta ai-hun sira kór osan-mutin. Entaun sira 
konvida Anin Husi Norte atu mai hela ho sira, no nia mai. Nia falun an ho 
balada nia kulit mahar, no nia hakilar ba-mai loron tomak ho lian-si’ak iha 
jardín, no nia huu to’o hamonu xamine sira. - Ida-ne'e fatin 6131 tebes - 


Geada - mahon-been ne'ebé sai gelo. Ne’e acontece iha rai-malirin. 
Saraiva — atu hanessan udan maibé em vez de turun sira-ne'ebé been, turun 
12 sira sai gelo fatuk ki'ikoan barak ne'ebé monu hussi lalehan. 


bolu Saraiva atu mai visita ita. Entâo Saraiva mai hotu. 
Loroloron durante horas tolu nia halo tarutu iha uma nia 
kakuluk leten to'o nia harahun telha quase hotu-hotu, no 
depois nia halai bá-mai hale'u jardim lailais loos. Nia hatais 
malahuk, no ninia iis malirin hanessan gelo. 

- Ha'u Ia compreende tanba sá mak Primavera to’o 
agora seidauk mai - Gigante Karak-Teen dehan, bainhira 
nia tuur iha janela no hateke ba li'ur, ba ninia jardim 
malirin no mutin. - Ha'u espera katak tempo sei muda. 

Maibé Primavera la to'o mai, no Verâo mós la to'o mai 
hotu. Outono fo ai-fuan ba jardim sira hotu, maibé ba 
Gigante nia jardim nia la fó nem ida. Nia karak-teen 
demais! - Outono dehan. Nune'e iha ne'ebá sempre Inverno 
hela de'it, no Anin Hussi Norte, no Saraiva, no Geada, no 
Neve dança bá-mai iha ai-hun sira-nia leet. 


nia hatete. - Ita tenke bolu Saraiva atu mai vizita ita. Entaun Saraiva mai 
hotu. Loroloron durante horas tolu nia halo tarutu iha uma nia kakuluk 
leten to'o nia harahun tella kuaze hotu-hotu, no depois nia halai bá-mai 
hale’u jardín lailais loos. Nia hatais malahuk, no ninia iis malirin hanesan 
jelu. 

- Ha'u Ia komprende tanba sá mak Primavera to'o agora seidauk mai - 
Jigante Karak-Teen dehan, bainhira nia tuur iha janela no hateke ba lur, 
ba ninia jardín malirin no mutin. - Ha’u espera katak tempu sei muda. 

Maibé Primavera la to’o mai, no Veraun mós la to’o mai hotu. Outonu fó 
ai-fuan ba jardín sira hotu, maibé ba Jigante nia jardín nia la fó nein ida. 
Nia karak-teen demais! - Outonu dehan. Nune'e iha ne'ebá sempre Invernu 
hela de'it, no Anin Husi Norte, no Saraiva, no Jeada, no Neve dansa bá-mai 
iha ai-hun sira-nia leet. 


Dadeer kmanek ida Gigante sei toba hela iha cama, 
maibé hadeer tiha ona, no nia hahü rona música furak. Nia 
tilun gosta loos rona müsica kapás ne’e no nia hanoin keta 
Liurai nia tocador sira mak liu hela. Afinal ne'e manu-fuik 
ida mak canta iha janela li'ur, maibé tanba kleur ona nia la 
rona manu-fuik nia lian iha ninia jardim, ba nia lian ne'e 
hanessan müsica furak liu hotu iha mundo-raiklaran. Entâo 
Saraiva pára dança iha nia ulun leten, no Anin Hussi Norte 
pára si'ak, no nia horon buat ruma morin liuhossi janela 
nakloke. - Ha'u hanoin Primavera ikusliu to'o mai ona - 
Gigante dehan. No nia haksoit hussi cama no hateke ba 
li'ur. Saida mak nia haree? 

Nia haree hetan paisagem kmo'ok ida. Labarik sira 
tama ba jardim liu hussi kuak ki'ik ida iha muro, no sira 


Dadeer kmanek ida Jigante sei toba hela iha kama, maibé hadeer tiha 
ona, no nia hahü rona müzika furak. Nia tilun gosta loos rona müzika 
kapás ne'e no nia hanoin keta Liurai nia tokadór sira mak liu hela. Afinál 
nee manu-fuik ida mak kanta iha janela Iur, maibé tanba kleur ona nia la 
rona manu-fuik nia lian iha ninia jardín, ba nia lian ne’e hanesan müzika 
furak liu hotu iha mundu-raiklaran. Entaun Saraiva para dansa iha nia 
ulun leten, no Anin Husi Norte para si'ak, no nia horon buat ruma morin 
liuhosi janela nakloke. - Ha'u hanoin Primavera ikusliu too mai ona - 
Jigante dehan. No nia haksoit husi kama no hateke ba li'ur. Saida mak nia 
haree? 

Nia haree hetan paizajen kmo'ok ida. Labarik sira tama ba jardín liu husi 


tuur hela iha ai-hun sira-nia sanak. Iha ai-hun ida-idak 
ne'ebé nia haree hetan iha labarik ki'ik ida. No ai-hun sira 
haksolok tebes tanba labarik sira fila fali mai no sira halo 
sira-nia ai-funan buras, no sira book sira-nia ai-sanak bä- 
mai iha labarik sira-nia ulun nia leten. Manu-fuik sira semo 
no hakfu'ik contente, no ai-funan sira hafuhu hussi du'ut 
matak no hamnassa. Acontecimento ne'e kapás loos, só iha 
sikun ida de'it mak sei iha Inverno nafatin. Ne'e jardim nia 
sikun dook liu, no iha labarik-mane ki'ikoan ida hamriik 
ina ne'ebá. Nia ki'ikoan loos no tanba ne'e nia la consegue 
sa’e ba ai-sanak, nune'e nia la'o hale’u ai-hun tanis 
maka'as loos. Kassian ai-hun ne'e sei taka ho neve no 
geada, no Anin Hussi Norte huu maka'as no si'ak iha ai 
leten. - Sa’e ba leten, labarik! - Ai-hun dehan, no nia hatün 
nia sanak ba kraik máximo ne'ebé nia consegue, maibé 
labarik-mane ne'e ki'ik demais. 


kuak ki'ik ida iha muru, no sira tuur hela iha ai-hun sira-nia sanak. Iha ai- 
hun ida-idak ne'ebé nia haree hetan iha labarik krik ida. No ai-hun sira 
haksolok tebes tanba labarik sira fila fali mai no sira halo sira-nia ai-funan 
buras, no sira book sira-nia ai-sanak bá-mai iha labarik sira-nia ulun nia 
leten. Manu-fuik sira semo no hakfu'ik kontente, no ai-funan sira hafuhu 
husi du'ut matak no hamnasa. Akontesimentu ne'e kapás loos, só iha sikun 
ida de’it mak sei iha Invernu nafatin. Ne’e jardín nia sikun dook liu, no iha 
labarik-mane kr'ikoan ida hamriik iha ne’eba. Nia ki'ikoan loos no tanba 
ne’e nia la konsege sa'e ba ai-sanak, nune’e nia la’o hale'u ai-hun tanis 
maka'as loos. Kasian ai-hun ne'e sei taka ho neve no jeada, no Anin Husi 
Norte huu maka’as no 9131 iha ai leten. - Sxe ba leten, labarik! -- Ai-hun 
dehan, no nia hatün nia sanak ba kraik másimu ne'ebé nia konsege, maibé 


labarik-mane ne'e ki'ik demais. 

No Gigante nia laran todan enquanto nia hateke ba li’ur. 
- Durante ne'e ha'u karak-teen loos! - nia dehan. - Agora 
ha'u compreende ona tanba sá mak Primavera lakohi mai 
iha ne'e. Ha'u sei tau labarik-mane ne'ebá iha ai-sanak nia 
leten, no depois ha'u sei sobu muro, no ha'u-nia jardim sei 
sai fatin recreio ba labarik atu halimar ba nafatin. Nia 
arrepende tebetebes sala ne'ebé nia halo. 

Entäo nia tun liu hussi escada no loke odamatan oin 
neineik, no sai ba jardim. Maibé bainhira labarik sira haree 
hetan nia sira ta'uk loos no halai, no jardim sai Inverno 
filafali. Labarik-mane ne'e de'it mak la halai, tanba nia 
matan nakonu ho matan-been no nia la haree Gigante mai. 
No Gigante hakbessik neineik ba nia hussi kotuk, kaer nia 
ho cuidado no tau nia iha ai-leten. No ai-nun ne'e nakonu 


No Jigante nia laran todan enkuantu nia hateke ba li'ur. - Durante ne'e 
ha'u karak-teen loos! - nia dehan. - Agora ha'u komprende ona tanba sá 
mak Primavera lakohi mai iha nee. Ha'u sei tau labarik-mane ne'ebá iha ai- 
sanak nia leten, no depois ha'u sei sobu muru, no ha'u-nia jardín sei sai 
fatin rekreiu ba labarik atu halimar ba nafatin. Nia arrepende tebetebes 
sala neebé nia halo. 

Entaun nia tun liu husi eskada no loke odamatan oin neineik, no sai ba 
jardín. Maibé bainhira labarik sira haree hetan nia sira ta'uk loos no halai, 
no jardín sai Invernu filafali. Labarik-mane ne'e de'it mak la halai, tanba 
nia matan nakonu ho matan-been no nia la haree Jigante mai. No Jigante 
hakbesik neineik ba nia husi kotuk, kaer nia ho kuidadu no tau nia iha ai- 
leten. No ai-hun ne'e nakonu ho ai-funan kedas, no manu-fuik sira mai no 

ho ai-funan kedas, no manu-fuik sira mai no canta iha 
ninia leten, no labarik-mane ki'ikoan ne'e lolo ninia liman 
rua hodi hakohak Gigante nia kakorok, no re'i nia. No 
labarik sira seluk, bainhira sira haree katak Gigante la 
laran-aat ona, halai filafali mai, no Primavera mós mai 
hamutuk ho sira. - Jardim ne'e agora imi-nian, labarik - 
Gigante dehan, no nia foti picareta boot ida no baku rahun 
muro. No meio-dia bainhira ema bá mercado sira haree 
hetan Gigante halimar hela ho labarik sira iha jardim furak 
liu hotu ne'ebé sira haree tiha ona. 

Sira halimar loron tomak, no bainhira rai-nakaras sira 
bá dehan adeus ba Gigante. 


kanta iha ninia leten, no labarik-mane ki'ikoan ne’e lolo ninia liman rua 
hodi hakohak Jigante nia kakorok, no rei nia. No labarik sira seluk, 
bainhira sira haree katak Jigante la laran-aat ona, halai filafali mai, no 
Primavera mós mai hamutuk ho sira. - Jardín ne'e agora imi-nian, labarik - 
Jigante dehan, no nia foti pikareta boot ida no baku rahun muru. No 
meiudia bainhira ema bá merkadu sira haree hetan Jigante halimar hela ho 
labarik sira iha jardín furak liu hotu ne'ebé sira haree tiha ona. 

Sira halimar loron tomak, no bainhira rai-nakaras sira bá dehan adeus 
ba Jigante. 

- Maibé imi-nia colega ki'ikoan iha ne'ebé? - nia hussu - 
Labarik-mane ida-ne'ebé ha'u tau iha ai leten. Gigante gosta 
nia liu hotu tanba labarik ne'e re?'i nia. 

- Ami la hatene - labarik sira hatán -, nia bá tiha ona. 

Imi tem que dehan ba nia atu aban nia mai hotu - 
Gigante hatete. Maibé labarik sira dehan katak sira la 
hatene nia hela-fatin, no sira foin mak haree nia ba dala 
uluk; no Gigante triste loos. 

Lokraik-lokraik, bainhira sira sai hussi escola, labarik 
sira bá halimar ho Gigante. Maibé sira la haree hetan tan 
labarik-mane ki'ikoan ne'ebé Gigante gosta liu hotu. Gigante 
laran-di'ak loos ba labarik hotu-hotu, maibé nia iha 
saudades ba nia belun ki’ikoan dahuluk, no nia ko’alia 
beibeik kona-ba nia belun ne'e. - Ha'u hakarak loos atu 
haree filafali nia! - nia dehan beibeik. 


- Maibé imi-nia kolega ki'ikoan iha ne'ebé? - nia husu - Labarik-mane 
ida-ne'ebé ha'u tau iha ai leten. Jigante gosta nia liu hotu tanba labarik ne'e 
re'i nia. 

- Ami la hatene - labarik sira hatán -, nia bá tiha ona. 

Imi tenke dehan ba nia atu aban nia mai hotu - Jigante hatete. Maibé 
labarik sira dehan katak sira la hatene nia hela-fatin, no sira foin mak 
haree nia ba dala uluk; no Jigante triste loos. 

Lokraik-lokraik, bainhira sira sai husi eskola, labarik sira bá halimar ho 
Jigante. Maibe sira la haree hetan tan labarik-mane ki'ikoan ne'ebé Jigante 
gosta liu hotu. Jigante laran-di’ak loos ba labarik hotu-hotu, maibe nia iha 
saudades ba nia belun ki'ikoan dahuluk, no nia ko'alia beibeik kona-ba nia 
belun ne'e. - Ha'u hakarak loos atu haree filafali nia! - nia dehan beibeik. 


Tinan barak liu, no Gigante sai katuas no fraco tebes 
ona. Nia la consegue halimar ona, nune'e nia tuur iha 
cadeira boboot ida ho fatin atu tau liman descansa, no 
haree labarik sira halimar, no hateke ba ninia jardim ho 
laran-ksolok. - Ha’u iha ai-funan furak barak - nia hatete -, 
maibé labarik sira mak ai-funan furak liu hotu. 

Dadeer ida iha inverno nia haree ba li’ur hussi nia 
janela enquanto nia hatais. Nia agora la odi ona Inverno, 
tanba nia hatene katak ne'e Primavera mak toba dukur, no 
katak ai-funan sira descansa hela. 


Tinan barak liu, no Jigante sai katuas no fraku tebes ona. Nia la konsege 
halimar ona, nune’e nia tuur iha kadeira boboot ida ho fatin atu tau liman 
deskansa, no haree labarik sira halimar, no hateke ba ninia jardín ho laran- 
ksolok. - Ha'u iha ai-funan furak barak - nia hatete -, maibé labarik sira 
mak ai-funan furak liu hotu. 

Dadeer ida iha invernu nia haree ba li'ur husi nia janela enkuantu nia 
hatais. Nia agora la odi ona Invernu, tanba nia hatene katak ne'e Primavera 
mak toba dukur, no katak ai-funan sira deskansa hela. 

De repente nia kosse nia matan ho hakfodak, no haree, 
no haree filafali. Ne'e paisagem kmo'ok tebetebes. Iha sikun 
ne'ebé dook liu iha jardim iha ai-hun ida nakonu ho ai- 
funan mutin buras. Ninia ai-sanak halo ho ossan-mean, no 
ai-fuan halo ho ossan-mutin tabele iha ai-sanak sira, no 
labarik-mane ne'ebé nia gosta liu hamriik iha nia okos. 

Gigante halai lailais tun escada ho laran-ksolok tebes, 
no sai ba jardim. Nia hakat liu du'ut laran, no hakbessik ba 
labarik. No bainhira nia bessik loos nia oin sai mean ho 
hirus, no nia hussu: - Sé mak barani hakanek Ita-Boot? 
Tanba iha labarik nia liman-laran iha marca hussi prego 
rua, no iha ninia ain mós iha marca hussi prego rua. 


Derrepente nia kose nia matan ho hakfodak, no haree, no haree filafali. 
Ne’e paizajen kmo’ok tebetebes. Iha sikun ne'ebé dook liu iha jardín iha ai- 
hun ida nakonu ho ai-funan mutin buras. Ninia ai-sanak halo ho osan- 
mean, no ai-fuan halo ho osan-mutin tabele iha ai-sanak sira, no labarik- 
mane ne'ebé nia gosta liu hamriik iha nia okos. 

Jigante halai lailais tun eskada ho laran-ksolok tebes, no sai ba jardín. 
Nia hakat liu du'ut laran, no hakbesik ba labarik. No bainhira nia besik loos 
nia oin sai mean ho hirus, no nia husu: - Sé mak barani hakanek Ita-Boot? 
Tanba iha labarik nia liman-laran iha marka husi pregu rua, no iha ninia 
ain mós iha marka husi pregu rua. 

- Se mak barani hakanek Ita-Boot? - Gigante hussu 
filafali. - Dehan mai ha'u, ba ha'u atu foti ha'u-nia surik 
boot no oho tiha nia. 

- Lae! - labarik hatán. - Sira-ne'e kanek Domin nian. 
- Ita-Boot sé? - Gigante hussu, no tekitekir nia hamta'uk, 
no nia hakne'ak iha labarik ki'ik nia oin. 

No labarik halo oin-midar, no hatete ba Gigante: - Ita- 
Boot hussik ha'u halimar dala ida iha Ita-Boot nia jardim; 
ohin Ita-Boot sei mai ho ha'u ba ha'u-nia jardim iha 
Lalehan. 

No bainhira labarik sira halai ba jardim iha lokraik ne'e, 
sira hetan Gigante nia mate-issin iha ai-hun okos, taka hotu 
ho ai-funan mutin. 


- Sé mak barani hakanek Ita-Boot? - Jigante husu filafali. - Dehan mai 
ha’u, ba ha’u atu foti ha’u-nia surik boot no oho tiha nia. 

- Lae! - labarik hatán. - Sira-ne’e kanek Domin nian. 

- Ita-Boot sé? - Jigante husu, no tekitekir nia hamta’uk, no nia hakne’ak 
iha labarik křik nia oin. 

Νο labarik halo oin-midar, no hatete ba Jigante: - Ita-Boot husik ha’u 
halimar dala ida iha Ita-Boot nia jardín; ohin Ita-Boot sei mai ho ha’u ba 
ha'u-nia jardín iha Lalehan. 

No bainhira labarik sira halai ba jardín iha lokraik ne'e, sira hetan 
Jigante nia mate-isin iha ai-hun okos, taka hotu ho ai-funan mutin. 

Liafuan balu kona-ba ortografia 


Uluk ha'u hanorin INL nia ortografia ba tetun durante tinan sanulu- 
ressin-rua. Molok ne'e, bainhira ha'u sei iha Portugal, ha'u defende 
ortografia ne'e em geral, tanba - la hanessan grafia seluk-seluk ne'ebé 
ema usa hodi hakerek tetun - ne’e grafia ida ne'ebé buka duni atu sai 
sistemático no coerente. Maibé iha tempo ne'ebá ha'u critica «ñ» [«nh»] 
ho «II» [«Ih»] nia utilização, tanba historicamente Timor-Leste la iha 
relação ho lian espanhol no timoroan sira la toman hakerek hanessan ne'e. 
Ortografia ne'e linguista australiano ida naran Geoffrey Hull mak 
estabelece iha década 1990. Linguista ne'e Timor-Leste nia belun di'ak 
desde tempo ocupação indonésia, no nia mós mai ko'alia kona-ba lian, 
nu'udar bainaka orador, iha CNRT antigo nia Congresso iha 2000. Quando 
Instituto Nacional de Linguística (INL) harii, iha 2001, iha Universidade 
Nacional de Timor Lorosa'e (UNTL), nia mós ativo iha ne'ebá no INL nia 
linguista sira - timoroan no malae hotu - hili ninia ortografia atu sai mós 
INL nian. Ha’u to'o iha Timor-Leste iha abril 2001 no ha'u hanorin 
disciplina oioin iha UNTL (inclui Língua Portuguesa - Disciplina Geral, 
Língua Portuguesa I e II, Bases de Análise Gramatical I e II, Fonética e 
Fonologia I e II, Cultura e Línguas Timorenses I e II, Padronização e 
Ortografia do Tétum, Gramática do Tétum, História de Timor-Leste e 
Literatura Timorense). Iha disciplina hirak-ne'e balu ha'u hanorin nu'udar 
assistente ba Professor Doutor Benjamim de Araújo e Côrte-Real, ne'ebé 
responsável ba supervisão científica, no nia mós INL nia Diretor. Iha 
momento ne'ebá ha'u aceita Professor Benjamim Cörte-Real nia 
argumentação katak ita ne'ebé hakarak desenvolve tetun tem que unido, 
maski bele ladún gosta pormenor ruma iha ortografia, nune'e ha'u mos 
hanorin tuir INL nia banati. 

Iha 2002 Assembleia Constituinte aprova Constituição livre e 
democrática no hatuur tetun ho português nu'udar lingua oficial rua Estado 

nian. Iha 2004, liutiha tinan rua ne'ebé tetun nu'udar lian oficial ona maibé 
seidauk oficializa ninia grafia, Governo decide atu entrega oficialmente 
knaar padronizaçào grafia tetun nian ba INL, liuhossi Decreto do Governo 
1/2004 iha 14 de abril. Na'i-ulun barak continua hakerek tetun la tuir grafia 
ne'e, bele sira ladún concorda ho nia aspeto balu karik, maibé sira hatene 
katak iha mundo moderno lian oficial precisa grafia oficial no hahú iha 
2004 Geoffrey Hull/INL nia grafia mak padrào ba Estado (maski ema 
uitoan de'it mak usa duni padrào ne'e). Ha'u hanorin iha UNTL durante 
tinan neen, no depois, iha fatin sira seluk ne'ebé ha'u serbissu, ha'u mös 
continua usa, promove no hanorin INL nia ortografia ne'e. 

Iha 2001, Igreja Católica Timor-Leste nian publica nia Missal ho lian 
tetun iha versào corrigida, ho Imprimatur hussi Amo-Bispo Baucau nian, D. 
Basilio do Nascimento, no Dili nian, D. Carlos Filipe Ximenes Belo, ne'ebé 
liafuan ne'ebé mai hussi português mantém nafatin grafia original bainhira 
usa iha texto tetun (desde 2001, Missal nia edição foun hotu-hotu continua 
ho abordagem ne'e nafatin). Depois, iha 2015, Conferência Episcopal 
Igreja Católica Timor-Leste nian explica nia posição kona-ba grafia iha 
texto ne'e: 

«4.1.2. Lian Tetun: língua franca no identidade Timor 

171. História mos hanorin ita katak lian Tetun nebé antigamente timor 
oan sira ¡ha parte balu ko'alia, hetan nia promoção hosi kosarben 
missionário sira Kreda Católica nian. Sira haburas lian tetun nu'udar meio 
ida comunicação nian, liu-liu iha sorumutu liturgia nian (sacramento, 
catequese ka instrução ka diálogo sira). La iha meio ne'e, Maromak nia 
liafuan (fiar) labele encarna didi'ak iha povo nia moris. 

172. No oras ne'e tetun hetan nia fatin ida boot tebes, sai lian oficial 
Timor nian. Maibé ikus ne'e iha tentativa hodi hassai tetun ida ho 
ortografia ka gramática nebé tuir ami haré la la'o nu’udar Kreda halo ona. 
Santa Kreda Timor apela ba ninia oan sira atu tuir nafatin tetun be 
missionário sira hahú ona, no oras ne'e Kreda desenvolve di'ak liu tan ho 
estudo linguístico durante ne’e, nebé ninia finalidade própria mak atu 


sarani bele compreende didi'ak Maromak nia Futarlia iha sorumutu hotu 
liturgia nian. Iha ne'e ami hakarak hato'o katak ortografia tetun la muda 
(la halo assimilaçâo) liafuan estrangeira (português, inglês, nst.) tuir fali 
ortografia tetun nian.». 

Iha 7 de setembro de 2011, Parlamento Nacional aprova Resolução n.º 
20/2011 (“Kona-ba Importância Promove no Hanorin ho Línguas Oficiais 
ba Unidade no Coesão Nacional no atu Hametin Identidade Rassik no 
Original iha Mundo”) ne'ebé hatuur katak “momento to'o ona atu, ho aten- 
barani, hala'o revisão ba norma ortográfica oficial lingua tetun nian hodi 
halakon obstáculo ne'ebé impede ninia generalização no facilita ninia 
intercâmbio ho língua portuguesa, hodi hamenos ba mínimo necessidade 
atu aprende grafia rua ba liafuan ne'ebé hanessan” (INL seidauk hatán ba 
Parlamento Nacional nia pedido ne'e). Ha'u-nia dúvidas rassik kona-ba 
aspeto balu hussi ortografia ne'e mós aumenta ba beibeik, no ikusliu ha'u 
aceita intelectual timoroan balu nia argumentos no ha'u mós adere ba 
abordagem Igreja Católica no Parlamento Nacional nian ne'ebé mantém 
grafia original iha liafuan ne'ebé empresta hussi lian português. Agora ne'e 
daudaun ha'u usa abordagem ne'e iha texto sira-ne'ebé pessoal, ha'u-nian 
rassik, no bainhira ha'u hakerek texto ka tradução profissional ha'u hussik 
sé mak selu mak hili se hakarak abordagem Geoffrey Hull/INL nian ka 
Igreja/Parlamento nian. Maibe iha tradução ba “Gigante Karak-Teen” ne'e 
ami usa grafia rua hotu, tanba ha'u hanoin katak tetun precisa debate ida 
kona-ba ortografia maibé, atu bele hala'o debate, povo precisa hatene no 
compreende didi'ak opção sira-ne'ebé iha. 

Maibé la'ós de'it ortografia maka importante atu desenvolve lian ida. 
Dalen sira pertence ba ema hotu-hotu ne'ebé ko'alia dalen sira-ne'e. 
Hanessan ema hotu-hotu ne'ebé ko'alia dalen português — inclui timoroan 
— sai na'in ba lian ne'e, mós ema hotu-hotu ne'ebé ko'alia dalen tetun bele 
contribui atu desenvolve lian ne'e. Timor-Leste independente tinan 18 ona 
maibé to'o agora livro ne'ebé hakerek ho lian tetun uitoan de'it. Se Ita- 
Boot sente ladún iha talento nu'udar autor ba romance ka poesia, ka 

nu’udar matenek-na’in especialista iha área ruma, bele hussu de’it katuas ka 
ferik iha família atu conta ai-knanoik tradicional sira no Ita-Boot hakerek... 
Ka selae bele conta história família nian rassik: saida maka acontece ba imi 
iha 1999, ka iha 1975, ka iha momento seluk ruma? 

Ema hotu-hotu ne'ebé ko'alia lian tetun bele sente orgulho ba lian furak 
ida-ne'e. CPLP celebra Loron Lian Português, iha 5 de maio, desde 2009, no 
tinan kotuk UNESCO mós hatuur data ne'e nu'udar Loron Mundial Lian 
Português nian. Ita iha Timor-Leste mós celebra Loron Mundial ne'e. Ha'u 
hanoin ita mós bele começa celebra Loron Mundial Lingua Tetun nian! Ha'u 
propõe dia 11 de dezembro, tanba iha data ne’e, iha 2001, maka Assembleia 
Constituinte hala'o debate kona-ba lian no decide atu inclui tetun, iha dalen 
português nia sorin, nu'udar língua oficial. Ne'e bele sai mós oportunidade 
ba Embaixada sira iha rai-li'ur atu organiza atividade cultural no kona-ba 
lian, liuliu ba timoroan ne'ebé bá buka moris iha Naçào seluk no ba sira-nia 
oan. Mai ita hotu hamutuk desenvolve lian tetun! 


Joâo Paulo T. Esperança 

Oscar Fingal O'Flahertie Wills Wilde moris iha Dublin, Irlanda, 
iha 1854. Nia estuda iha Trinity College, Dublin, no Magdalen 
College, Oxford. Nia sai hakarek-na'in naran-boot ne'ebé ema 
barak gosta lê. Nia hakerek poesia, novelas no teatro. Nia 
mate iha 1900, iha Paris, França. 


Joana Raquel Isidro Cachicolo moris iha Huambo, iha Angola, 
[πα 2006. Agora daudaun nia estuda iha Escola Portuguesa 
Ruy Cinatti, iha Dili. 

João Paulo T. Esperança moris iha Ílhavo, Portugal, iha 1972. 
Uluk nia estuda Linguística iha Faculdade de Letras da 
Universidade de Lisboa. 


Nélia Cristina Correia dos Santos moris iha uma iha Liquiçá, 
[πα 2002. Agora daudaun nia estuda iha Escola Portuguesa 
Ruy Cinatti, iha Dili. 

Joäo Fernando Correia Esperança moris iha Ílhavo, Portugal, 
iha 2007. Agora daudaun nia estuda iha Escola Portuguesa 
Ruy Cinatti, iha Díli. 


Ulisses Correia Esperança moris iha Hospital Nacional Guido 
Valadares, Dili, iha 2009. Agora daudaun nia estuda iha Escola 
Portuguesa Ruy Cinatti, iha Dili. 

ilustradora 


`s 


Joâo Paulo T. Esperança, Nélia Cristina Correia dos 
tradutor Santos, tradutora 

